Pep Guardiola este antrenor principal la Manchester City din 2016, spaniolul a reușit să-și impună stilul de joc și să facă din echipa din Manchester o forță continentală.
Principalul „cetățenilor” a fost ales marți, 21 mai, pentru a cincea a oară antrenorul sezonului în Premier League. Antrenorul a reușit să câștige un nou campionat la cârma lui Manchester City.
Pe primul loc al ierarhiei „celor mai buni antrenori ai sezonului” se clasează Sir Alex Ferguson, fostul antrenor al rivalei din campionat și din oras, cu 11 astfel de distincții primite.
Pep Guardiola se apropie cu pași repezi de antrenorul legendar, tehnicianul reușind să câștige tot mai multe trofee și astfel trofeele de „antrenorul sezonului” par a fi doar o chestiune de timp.
Manchester City a reușit în acest sezon să câștige al șaselea titlu în opt ani din „era Guardiola”, iar de la sosirea antrenorului doar doi manageri au reușit „să-i fure” distincția primită, mai exact Antonio Conte (2017 cu Chelsea) și Jurgen Klopp (2020 şi 2022 cu Liverpool).
Guardiola și-a început cariera de antrenor la FC Barcelona, unde a implementat faimosul ”tiki-taka”, urmând să meargă în Germania timp de trei sezoane la Bayern Munchen, iar din 2016 fostul internațional spaniol o antrenează pe Manchester City.
După trofeul de campion obținut în acest sezon, tehnicianul se menține pe locul doi în topul celor mai titrați antrenori din istorie, cu 39 de titluri obținute, fiind depășit doar de Sir Alex Ferguson, manager ce a reușit să câștige 48 de trofee din postura de antrenori. Podiumul este completat de românul Mircea Lucescu, care a fost dorit recent de conducerea Rapidului, care are 32 de trofee obținute pe parcursul sezoanelor în care a antrenat.
Erling Haaland este la al doilea sezon complet sub comanda lui Guardiola și totodată la al doilea titlu în Premier League. Atacantul a ajuns de la finalista Champions League din acest sezon, Borussia Dortmund, în schimbul sumei de 60.000.000 de euro.
Atacantul este a doua persoană premiată de la Manchester City premiată în acest sezon, fiul lui Alf-Inge Haaland obținând titlul de „cel mai bun marcator” din Premier League pentru a doua oară consecutiv, după performanța din sezonul trecut.
Văzut de multe persoane din fotbal drept un viitor câștigător de Balon de Aur, Erling Haaland a reușit să marcheze 27 de goluri și să livreze 5 pase decisive în 31 de partide disputate în campionat în sezonul recent încheiat.